CELEX: 62018TN0377
Language: bg
Date: 2018-06-20 00:00:00
Title: Дело T-377/18: Жалба, подадена на 20 юни 2018 г. — Intercept Pharma и Intercept Pharmaceuticals/EMA

3.9.2018   
            
            
               BG
            
            
               Официален вестник на Европейския съюз
            
            
               C 311/13
            
         
      Жалба, подадена на 20 юни 2018 г. — Intercept Pharma и Intercept Pharmaceuticals/EMA
      (Дело T-377/18)
      (2018/C 311/14)
      Език на производството: английски
      
         Страни
      
      
         Жалбоподатели: Intercept Pharma Ltd (Бристол, Обединено кралство) и Intercept Pharmaceuticals, Inc. (Ню Йорк, Ню Йорк, Съединените щати) (представители: L. Tsang, J. Mulryne, E. Amos и H. Kerr-Peterson, Solicitors, и F. Campbell, Barrister)
      
         Ответник: Eвропейска агенция по лекарствата
      
         Искания на жалбоподателите
      
      Жалбоподателите искат от Общия съд:
      
                  —
               
               
                  да отмени решение ASK-40399, което ответникът съобщава на жалбоподателите на 15 май 2018 г., относно предоставяне на някои документи на основание на Регламент № 1049/2001/ЕО и
               
            
                  —
               
               
                  да осъди ответника да заплати на жалбоподателите свързаните с производство съдебни и други разноски.
               
            
         Основания и основни доводи
      
      В подкрепа на жалбата си жалбоподателите излагат две основания.
      
                  1.
               
               
                  Първото основание е твърдение за грешка при прилагане на правото, която ответникът допуснал, като стигнал до извода, че изключението по член 4, параграф 2 от Регламент № 1049/2001/ЕО, отнасящо се до „съдебните процедури“, било неприложимо в случая, тъй като не ставало въпрос за „документи, изготвени за целите на съдебни процедури“. Правната уредба налагала ответникът да заключи, че изключението е приложимо.
               
            
                  2.
               
               
                  Второто основание, изтъкнато в допълнение или при условията на евентуалност, е твърдение, че единственият правно допустим резултат от надлежното претегляне на интересите било исканите документи да не бъдат предоставени на основание на изключението по член 4, параграф 2 от Регламент № 1049/2001/ЕО, отнасящо се до „търговските интереси“, поради: i) убедителната тежест на личния интерес на жалбоподателите да се избегне оповестяването и ii) твърде неясния и неопределен обществен интерес от оповестяването.